ᱠᱳᱨᱠᱩ ᱯᱟᱹᱨᱥᱤ

ᱠᱳᱨᱠᱩ (ᱠᱩᱨᱠᱩ ᱥᱮ ᱢᱩᱣᱟᱥᱤ ᱢᱮᱱᱛᱮ ᱦᱚᱸ ᱵᱟᱲᱟᱭᱚᱜᱼᱟ) ᱫᱚ ᱥᱤᱧᱚᱛ ᱨᱮᱭᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱟᱨ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱠᱚ ᱨᱚᱲᱼᱮᱫ ᱠᱟᱱ ᱢᱤᱫ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱠᱟᱱᱟ᱾ ᱱᱚᱣᱟ ᱫᱚ ᱰᱨᱟᱵᱷᱤᱰᱤᱭᱟᱱ ᱜᱳᱱᱰᱤ ᱦᱚᱲ ᱛᱟᱞᱟ ᱨᱮ ᱮᱠᱞᱟ ᱜᱮ ᱢᱮᱱᱟᱜᱼᱟ᱾ ᱟᱨ ᱱᱚᱣᱟ ᱯᱟᱹᱨᱥᱤ ᱥᱟᱶ ᱥᱩᱯᱩᱨᱼᱥᱟᱹᱜᱟᱹᱭᱟᱱ ᱯᱟᱹᱨᱥᱤ ᱠᱚᱫᱚ ᱥᱟᱢᱟᱝ ᱥᱤᱧᱚᱛ ᱨᱮ ᱢᱮᱱᱟᱜᱼᱟ᱾ ᱠᱳᱨᱠᱩ ᱫᱚ ᱯᱟᱪᱮ ᱩᱛᱟᱹᱨᱟᱱ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱠᱟᱱᱟ᱾

ᱠᱳᱨᱠᱩ ᱫᱚ ᱟᱨᱦᱚᱸ ᱱᱤᱦᱟᱞᱤ ᱦᱚᱲ ᱥᱟᱶ ᱡᱚᱲᱟᱣ ᱢᱮᱱᱟᱜᱼᱟ, ᱡᱟᱦᱟᱸᱭ ᱫᱚ ᱠᱳᱨᱠᱩ ᱟᱹᱛᱩ ᱨᱮᱜᱮ ᱠᱳᱨᱠᱩ ᱥᱟᱶ ᱠᱚ ᱛᱟᱦᱮᱸᱱᱟ᱾ ᱠᱳᱨᱠᱩ ᱫᱚ ᱗,᱐᱐,᱐᱐᱐ ᱜᱟᱱ ᱦᱚᱲ ᱠᱚ ᱨᱚᱲᱼᱮᱫ ᱠᱟᱱᱟ, ᱱᱚᱣᱟ ᱫᱚ ᱢᱩᱬᱩᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱭᱟᱜ ᱯᱩᱱᱭᱟ ᱦᱚᱱᱚᱛ (ᱠᱷᱟᱸᱰᱣᱟ, ᱦᱟᱨᱫᱟ, ᱵᱮᱛᱩᱞ ᱟᱨ ᱦᱚᱸᱥᱟᱜᱟᱵᱟᱫᱽ) ᱟᱨ ᱠᱚᱸᱭᱮ ᱢᱚᱦᱟᱨᱟᱥᱴᱨᱚ ᱨᱮᱭᱟᱜ ᱯᱮᱭᱟ ᱦᱚᱱᱚᱛ (ᱟᱢᱨᱟᱣᱟᱛᱤ, ᱵᱩᱞᱫᱷᱟᱱᱟ ᱟᱨ ᱟᱠᱚᱞᱟ ᱨᱮᱠᱚ ᱨᱚᱲᱼᱮᱫ ᱠᱟᱱᱟ᱾

ᱠᱳᱨᱠᱩ ᱧᱩᱛᱩᱢ ᱫᱚ ᱠᱳᱨᱳᱼᱠᱩ (ᱼᱠᱩ ᱫᱚ ᱥᱟᱸᱜᱮ ᱜᱚᱴᱟᱱ), ᱠᱳᱨᱳ "ᱦᱚᱲ, ᱠᱳᱨᱠᱩ ᱥᱟᱶᱛᱟ ᱨᱮᱱ ᱦᱚᱲ" (ᱡᱟᱭᱮᱫ ᱒᱐᱐᱘)᱾Cust, R. N. "Grammatical Note and Vocabulary of the Language of the Kor-ku, a Kolarian Tribe in Central India." The Journal of the Royal Asiatic Society of Great Britain and Ireland. no. 2 (1884): 164 - 179. 

ᱥᱟᱶᱛᱟᱠᱤᱭᱟᱹ ᱯᱟᱹᱱᱟᱹᱨᱥᱤ ᱥᱟᱬᱮᱥ
᱒᱐᱑᱑ ᱨᱮᱭᱟᱜ ᱥᱤᱧᱚᱛᱤᱭᱟᱹ ᱦᱚᱲᱞᱮᱠᱷᱟ ᱨᱮ ᱗,᱒᱗,᱑᱓᱓ ᱜᱟᱱ ᱦᱚᱲ ᱠᱳᱨᱠᱩ ᱯᱟᱹᱨᱥᱤ ᱠᱚ ᱨᱚᱲᱼᱮᱫ ᱠᱟᱱᱟ ᱢᱮᱱᱛᱮ ᱠᱚ ᱞᱮᱠᱷᱟ ᱟᱠᱟᱱᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱭᱟᱜ ᱥᱤᱰᱩᱞ ᱯᱟᱹᱨᱥᱤ ᱵᱟᱝ ᱠᱟᱱᱟ᱾Sengupta, Papia. "Endangered Languages: Some Concerns." Economic And Political Weekly. no. 32 (2009): 17-19.  ᱛᱚᱵᱮ, ᱭᱩᱱᱮᱥᱠᱳ ᱠᱳᱨᱠᱩ ᱫᱚ ᱢᱤᱫ "ᱵᱷᱟᱨᱱᱟᱵᱮᱞ" ᱛᱷᱚᱠ ᱨᱮᱭ ᱦᱟᱹᱴᱤᱧ ᱟᱠᱟᱫᱟ, ᱮᱱᱛᱮᱨᱮᱦᱚᱸ ᱱᱚᱣᱟ ᱫᱚ ᱯᱟᱹᱨᱥᱤ ᱟᱫᱚᱜ ᱛᱷᱚᱠ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱠᱚᱢ ᱪᱤᱱᱛᱟᱹ ᱨᱮᱭᱟᱜ ᱛᱟᱹᱞᱠᱟᱹ ᱨᱮ ᱢᱮᱱᱟᱜᱼᱟ᱾ ᱡᱟᱹᱥᱛᱤ ᱜᱟᱱ ᱡᱩᱣᱟᱹᱱ ᱦᱚᱲ ᱜᱮ ᱠᱳᱨᱠᱩ ᱥᱟᱶᱛᱮ ᱦᱤᱱᱫᱤ ᱦᱚᱠᱚ ᱵᱟᱲᱟᱭᱟ ᱟᱨ ᱟᱫᱚᱢ ᱠᱚᱫᱚ ᱦᱤᱱᱫᱤ ᱥᱟᱶᱛᱮ ᱴᱚᱴᱷᱟᱠᱤᱭᱟᱹ ᱰᱨᱟᱵᱷᱤᱰᱤᱭᱟᱱ ᱥᱟᱸᱜᱮ ᱯᱟᱹᱨᱥᱤ ᱠᱚ ᱨᱚᱲ ᱫᱟᱲᱮᱭᱟᱜᱼᱟ (ᱡᱟᱭᱮᱫ ᱒᱐᱐᱘:᱑᱕᱖)᱾ ᱱᱚᱣᱟ ᱨᱮᱭᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱟᱹᱰᱤ ᱠᱚᱢ ᱜᱮᱭᱟ᱾

ᱱᱮᱼᱦᱟᱹᱞᱤ ᱨᱮᱭᱟᱜ ᱱᱟᱜᱟᱢ ᱨᱮ, ᱠᱳᱨᱠᱩ ᱯᱟᱹᱨᱥᱤ ᱵᱮᱵᱷᱟᱨ ᱨᱮ ᱢᱟᱨᱟᱝ ᱯᱟᱹᱨᱥᱤᱠᱚ ᱨᱮᱭᱟᱜ ᱚᱨᱥᱚᱝ ᱧᱩᱨ ᱟᱠᱟᱱᱟ, ᱡᱟᱹᱥᱛᱤ ᱠᱟᱭᱛᱮ ᱦᱤᱱᱫᱤ ᱯᱟᱹᱨᱥᱤ᱾
ᱪᱟᱸᱜᱟ ᱯᱟᱹᱨᱥᱤᱠᱚ
ᱡᱟᱭᱮᱫ (᱒᱐᱙᱘:᱒᱕᱖) ᱠᱳᱨᱠᱩ ᱫᱚ ᱵᱟᱨᱭᱟ ᱪᱟᱸᱜᱟ ᱯᱟᱹᱨᱥᱤ ᱨᱮᱭ ᱦᱟᱹᱴᱤᱧ ᱟᱠᱟᱫᱟ, ᱯᱟᱪᱮ ᱪᱟᱸᱜᱟ ᱯᱟᱹᱨᱥᱤ ᱟᱨ ᱥᱟᱢᱟᱝ ᱪᱟᱸᱜᱟ ᱯᱟᱹᱨᱥᱤ᱾ ᱯᱟᱪᱮᱭᱟᱭ ᱪᱟᱸᱜᱟ ᱢᱩᱸᱫᱽ ᱨᱮ ᱛᱷᱚᱨᱟ ᱜᱟᱱ ᱦᱩᱰᱤᱝ ᱪᱟᱸᱜᱟ ᱢᱮᱱᱟᱜᱼᱟ ᱡᱟᱦᱟᱸ ᱠᱚ ᱫᱚ ᱠᱳᱨᱠᱩ ᱦᱚᱠᱚ ᱢᱮᱛᱟᱜᱼᱟ᱾ ᱯᱟᱪᱮᱭᱟᱭ ᱪᱟᱸᱜᱟ ᱢᱩᱸᱫᱽ ᱨᱮ, ᱞᱚᱦᱤ ᱨᱮᱠᱚ ᱨᱚᱲᱼᱮᱫ ᱠᱟᱱ ᱪᱟᱸᱜᱟ ᱯᱟᱹᱨᱥᱤ ᱨᱮ ᱟᱡᱟᱜ ᱵᱟᱨ ᱜᱚᱴᱟᱱ ᱟᱫᱽ ᱞᱟᱹᱜᱤᱫ ᱵᱟᱲᱟᱭᱚᱜᱼᱟ᱾
ᱯᱟᱪᱮᱭᱟᱭ (ᱟᱠᱟ ᱠᱳᱨᱠᱩ) ᱪᱟᱸᱜᱟ ᱯᱟᱹᱨᱥᱤ: ᱢᱮᱞᱜᱷᱟᱴ, ᱵᱮᱛᱩᱞ ᱟᱨ ᱦᱚᱸᱥᱟᱜᱟᱵᱟᱫᱽ ᱦᱚᱱᱚᱛ ᱨᱮᱠᱚ ᱨᱚᱲᱼᱟ᱾
ᱥᱟᱢᱟᱝ (ᱟᱠᱟ ᱢᱩᱣᱟᱥᱤ/ᱢᱳᱣᱟᱥᱤ/ᱢᱟᱣᱟᱥᱤ, ᱥᱮ ᱠᱳᱨᱠᱩ): ᱮᱛᱚᱢ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱭᱟᱜ ᱪᱷᱤᱸᱫᱽᱣᱟᱲᱟ ᱦᱚᱱᱚᱛ ᱦᱚᱱᱚᱛ ᱨᱮᱠᱚ ᱨᱚᱲᱼᱟ᱾

ᱜᱽᱞᱚᱴᱴᱚᱞᱚᱜᱽ ᱠᱳᱨᱠᱩ ᱨᱮᱭᱟᱜ ᱯᱩᱱᱭᱟ ᱪᱟᱸᱜᱟ ᱯᱟᱹᱨᱥᱤ ᱮ ᱦᱟᱹᱴᱤᱧ ᱟᱠᱟᱫᱟ:
ᱨᱩᱢᱟ (ᱠᱳᱨᱠᱩ)
ᱵᱳᱱᱫᱳᱭ
ᱵᱳᱣᱨᱤᱭᱟ
ᱢᱟᱣᱟᱥᱤ
ᱚᱛᱱᱚᱜ ᱪᱷᱮᱨ
ᱠᱳᱨᱠᱩ ᱫᱚ ᱞᱟᱛᱟᱨ ᱨᱮᱭᱟᱜ ᱱᱚᱣᱟ ᱠᱚ ᱴᱚᱴᱷᱟ ᱨᱮᱫᱚ ᱨᱚᱲᱼᱟ (ᱡᱟᱭᱮᱫ ᱒᱐᱐᱘:᱒᱕᱖):
ᱮᱛᱚᱢ-ᱛᱟᱞᱢᱟ ᱢᱚᱫᱷᱭᱚ ᱯᱨᱚᱫᱮᱥ
ᱠᱷᱟᱸᱰᱣᱟ ᱦᱚᱱᱚᱛ
ᱵᱮᱛᱩᱞ ᱦᱚᱱᱚᱛ
ᱦᱚᱥᱟᱸᱜᱟᱵᱟᱫᱽ ᱦᱚᱱᱚᱛ
ᱪᱷᱤᱸᱫᱽᱣᱟᱲᱟ ᱦᱚᱱᱚᱛ (ᱢᱟᱣᱟᱥᱤ ᱨᱚᱲᱼᱦᱚᱲ)
ᱠᱚᱸᱭᱮᱼᱥᱟᱢᱟᱝ ᱢᱚᱦᱟᱨᱟᱥᱴᱨᱚ
ᱟᱢᱨᱟᱣᱟᱛᱤ ᱦᱚᱱᱚᱛ (ᱢᱚᱦᱟᱨᱟᱥᱴᱨᱚ ᱨᱮ ᱥᱟᱱᱟᱢ ᱠᱷᱚᱱ ᱰᱷᱮᱨ ᱨᱚᱲᱼᱦᱚᱲ)
ᱵᱩᱞᱫᱷᱟᱱᱟ ᱦᱚᱱᱚᱛ
ᱟᱠᱚᱞᱟ ᱦᱚᱱᱚᱛ

ᱟᱲᱟᱝ ᱥᱚᱜᱥᱮᱞᱮᱡ ᱥᱟᱬᱮᱥ

ᱟᱹᱭᱟᱹᱛᱨᱩᱯ ᱥᱟᱬᱮᱥ

ᱟᱹᱲᱟᱹ ᱢᱮᱱᱮᱛ
ᱮᱞᱠᱷᱟ
ᱥᱟᱫᱷᱟᱨᱚᱱ ᱠᱟᱨᱰᱤᱱᱟᱞ ᱮᱞ ᱫᱚ ᱑ ᱠᱷᱚᱱ ᱑᱐ ᱫᱚ (ᱡ.ᱟ.ᱪ ᱛᱮ ᱚᱞ ᱟᱠᱟᱱᱟ):
 ᱑ miɲaʔ ᱒ bari ᱓ apʰai ᱔ apʰun ᱕ monoe ᱖ tuɾui ᱗ ei ᱘ ilaɾ ᱙ aɾei ᱑᱐ gel

᱑᱑ ᱛᱟᱭᱚᱢ ᱨᱮᱭᱟᱜ ᱮᱞ ᱠᱚᱫᱚ ᱤᱱᱫᱳᱼᱟᱨᱡᱚ ᱠᱷᱚᱱ ᱦᱮᱡ ᱟᱠᱟᱱᱟ᱾

ᱥᱟᱹᱭᱟᱹᱭᱟᱱ ᱟᱹᱲᱟᱹ ᱠᱚ

ᱚᱞ ᱛᱚᱦᱚᱨ
ᱠᱳᱨᱠᱩ ᱫᱚ ᱫᱮᱵᱽᱱᱟᱜᱽᱨᱤ ᱪᱤᱠᱤ ᱨᱮᱭᱟᱜ ᱵᱟᱞᱵᱳᱫᱷ ᱦᱚᱨᱟ ᱛᱮ ᱚᱞ ᱦᱩᱭᱩᱜ ᱠᱟᱱᱟ, ᱡᱟᱦᱟᱸ ᱫᱚ ᱢᱟᱨᱟᱴᱷᱤ ᱯᱟᱹᱨᱥᱤ ᱚᱞ ᱨᱮᱦᱚᱸ ᱵᱮᱵᱷᱟᱨᱚᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ
 YouTube.com ᱨᱮ ᱮᱭᱮ... ᱠᱟᱞᱟᱣᱟᱛᱤ... ᱢᱤᱫ ᱠᱳᱨᱠᱩ ᱥᱮᱨᱮᱧ

ᱛᱷᱚᱠ:ᱯᱟᱹᱨᱥᱤ
ᱛᱷᱚᱠ:ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ
ᱛᱷᱚᱠ:ᱢᱩᱱᱰᱟ ᱯᱟᱹᱨᱥᱤᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱫᱮᱵᱽᱱᱟᱜᱽᱨᱤ